**Sociālā darba speciālistu sadarbības padomes (SDSSP) sēdes**

PROTOKOLS Nr.1/2022

Rīgā, 2022.gada 9.martā

Attālināti tiešsaistes platformā Zoom plkst. 11:00

SĒDĒ PIEDALĀS:

Padomes vadītāja:

**Ilze Skrodele-Dubrovska**, Labklājības ministrijas (turpmāk – LM) Sociālā darba un sociālās palīdzības politikas departamenta direktore

Padomes locekļi:

**Agnese Jurjāne**, LM Sociālā darba un sociālās palīdzības politikas departamenta direktores vietniece

**Mārtiņš Moors**, Rīgas domes Labklājības departamenta Sociālās pārvaldes priekšnieks, Sociālo darbinieku biedrības valdes priekšsēdētāja vietnieks

**Linda Ozola,** Sociālo darbinieku biedrības valdes locekle

**Rita Orska**, Rēzeknes Tehnoloģiju akadēmijas studiju virziena “Sociālā labklājība” vadītāja

**Ina Balgalve,** Latvijas Pašvaldību sociālo dienestu vadītāju apvienības valdes priekšsēdētājas vietniece

**Ilze Rudzīte**, Latvijas Pašvaldību savienības padomniece veselības un sociālajos jautājumos

**Andra Mite**, Baltijas Starptautiskās akadēmijas studiju virziena „Sociālā labklājība” vadītāja, docente

**Kaija Muceniece,** Valmieras pilsētas pašvaldības iestādes “Sociālo lietu pārvalde” vadītāja

**Rita Rindža**, Rīgas 1.slimnīcas Hronisko slimnieku īslaicīgās aprūpes nodaļas vadītāja – sociālā darbiniece

**Ārija Baltiņa**, Latvijas Profesionālo sociālā darba speciālistu asociācijas prezidente

**Santa Striguna**, Liepājas Universitātes Pedagoģijas un sociālā darba fakultātes studiju virziena “Sociālā labklājība” vadītāja

Citi:

**Ilze Kurme,** LM ESF projekta “Profesionālā sociālā darba attīstība pašvaldībā” (turpmāk – Projekts) vadītāja

**Maija Muceniece**, Projekta vecākā eksperte

**Inese Veinberga,** LM Sociālā darba un sociālās palīdzības politikas departamenta vecākā referente

**Daiga Muktupāvela**, LM Sociālā darba un sociālās palīdzības politikas departamenta vecākā eksperte

**Inga Krīgere**, LM ESF departamenta vecākā eksperte

**Ina Vīksniņa**, Latvijas Universitātes P.Stradiņa medicīnas koledžas Sociālās labklājības virziena un Sociālās aprūpes katedras vadītāja

Sēdi protokolē:

**Inese Veinberga,** LM Sociālā darba un sociālās palīdzības politikas departamenta vecākā referente

**Darba kārtība:**

1. Sanāksmes atklāšana un Padomes sēdes darba kārtības apstiprināšana.
2. Aktualitātes LM Eiropas Sociālā fonda projektā “Profesionāla sociālā darba attīstība pašvaldībās” **(Nr. 9.2.1.1/15/I/001)** (SD projekts).
3. Atbalsts Ukrainas civiliedzīvotājiem ierodoties Latvijā.
4. Latvijas sociālo darbinieku ētikas kodekss.
5. Dažādi jautājumi.

**Sēdes norise:**

**1.**

**Sanāksmes atklāšana un Padomes sēdes darba kārtības apstiprināšana**

**(****I.Skrodele-Dubrovska)**

*I.Skrodele-Dubrovska* atklāj Sociālā darba speciālistu sadarbības padomes (turpmāk - Padome) sēdi un dalībnieki apstiprina sēdes darba kārtību (skatīt pielikumā nr.1).

**2.**

**Aktualitātes LM Eiropas Sociālā fonda projektā “Profesionāla sociālā darba attīstība pašvaldībās”** (**Nr. 9.2.1.1/15/I/001) (SD projekts).**

**(I.Kurme)**

*I.Kurme* iepazīstina Padomes sēdes dalībniekus ar aktuālākajām lietām, kas šobrīd norisinās SD projektā (skatīt pielikumā nr.2).

**3.**

**Atbalsts Ukrainas civiliedzīvotājiem ierodoties Latvijā.**

**(I.Skrodele-Dubrovska)**

*I.Skrodele-Dubrovska* iepazīstina Padomes sēdes dalībniekus ar atbalstu Ukrainas civiliedzīvotājiem ierodoties Latvijā (skatīt pielikumā nr.3).

**4.**

**Latvijas sociālo darbinieku ētikas kodekss.**

**(M.Moors)**

**Diskusijā piedalās vairāki Padomes locekļi**

*M.Moors* iepazīstina Padomes sēdes dalībniekus ar Latvijas sociālo darbinieku ētikas kodeksa grozījumu projektu (skatīt pielikumā nr.4).

*M.Muciniece* jautā par ētikas kodeksa grozījuma projekta 5.2.5., 5.2.11. un 5.7.5. apakšpunktiem.

*M.Moors* skaidro par šajos punktos ietverto.

*A.Jurjāne* saka, ka tā kā vairāki padomes dalībnieki šodienas sanāksmē nav klāt, bet ir vēlme izskatīt projektu un izteikt viedokli, komentārus. Līdz ar to ir jautājums līdz kuram termiņam var nosūtīt komentārus.

*M.Moors* atbild, ka mēneša laikā līdz 8.aprīlim.

*A.Jurjāne* jautā, ja rodas kāda ētiska problēma, piemēram klients uzskata, ka darbinieks ir rīkojies neētiski, bet tiešā vadība uzskata, ka viss ir kārtībā, vai ir plāns, ka arī šādas sūdzības skatīties.

*M.Moors* atbild, ka ir jāapstiprina arī ētikas komisijas nolikums. Būtu jāiedibina, ka konsultācija ir kā padoms, nevis spriedums, piemēram gadījumos, kad darbiniekam rodas šaubas par rīcību. Ētikas komisija var dot savu komentāru, novērtējumu un sekas atstājot pašu vadītāju ziņā.

**5.**

**Dažādi jautājumi**

**(I.Skrodele-Dubrovska)**

Netika apspriesti.

**Padomes lēmumi** –

1. Tiek apstiprinātas jaunas pašvaldības ģimenes asistenta pakalpojuma pilotprojektā, kuras līdz administratīvi teritoriālajai reformai nebija iesaistītas minētajā pilotprojektā.
2. Līdz 2022.gada 8.aprīlim M.Mooram jānosūta komentāri, precizējumi Latvijas sociālo darbinieku ētikas kodeksa grozījumu projektā.

Sēdes noslēgums 12:12.

Pielikumā sēdes materiāli:

1. Padomes sēdes darba kārtība.
2. Prezentācija “Aktualitātes Projektā”.
3. Prezentācija “Atbalsta nodrošināšana civiliedzīvotājiem no Ukrainas”.
4. Latvijas sociālo darbinieku ētikas kodeksa grozījumu projekts.

Sēdi vadīja I. Skrodele-Dubrovska

Protokolēja I. Veinberga